Source: https://www.scribd.com/doc/71199636/Navrh-VZN-o-dota%C4%8Dnej-a-grantovej-politike-mesta
Timestamp: 2017-08-18 22:49:45+00:00

Document:
Návrh VZN o dotačnej a grantovej politike mesta
Uploaded by Ľudia pre Malacky
Materiál na rokovanie Mestského zastupiteľstva mesta Malacky
Číslo materiálu: Z 151/2011
Návrh Všeobecne záväzného nariadenia o dotačnej a grantovej politike mesta
Príloha: Zhrnutie a návrh uznesení
Spracovali: Ing. Ladislav Adamovič, vedúci OE, Mgr. Bc. Juraj Říha, poslanec MsZ
Predkladá: Ing. Ladislav Adamovič, vedúci OE
Malacky, dňa 10.11.2011
Príloha k materiálu č. Z 151/2011
I. Zhrnutie 1.1. Východisko: Východiskom pre spracovanie predloženého materiálu je Uznesenie mestského zastupiteľstva č. 78/2001 zo dňa 16.6.2011 a Uznesenie Komisie pre vzdelávanie, mládež a šport zo dňa 5.9.2011 k bodu 12) programu zasadnutia komisie. 1.2. Stručný súhrn informácií: V nadväznosti na materiál s názvom „I. návrh na posilnenie transparentnosti a otvorenosti mesta Malacky“ sa uznesením mestského zastupiteľstva č. 78/2001 uložilo mestskému úradu pripraviť nové všeobecne záväzné nariadenie mesta o dotačnej a grantovej politike mesta s podmienkami: – kritériá pre prideľovanie dotácií sa zapracujú do návrhu VZN vrátane postupu podávania a prerokúvania žiadostí o pridelenie dotácie, vrátane podmienok pre pridelenie dotácie na činnosť občianskych a iných združení či neziskových organizácií pôsobiacich v meste, – v návrhu VZN sa upraví riešenie konfliktu záujmu žiadateľov a členov komisie, ktorí rozhodujú o pridelení dotácie, – zakotví sa povinnosť zverejnenia rozhodnutí komisie a primátora mesta o pridelení dotácie na internetovej stránke mesta a o pridelení grantu v rámci súťažných výziev. Komisia pre vzdelávanie, mládež a šport pripravila nové kritériá pre prideľovanie dotácií na činnosť športových klubov v termíne uloženom mestským zastupiteľstvom, a tvoria prílohu tohto predkladaného VZN. 1.3. Dôvodová správa: V súčasnosti je platné VZN č. 1/2006, ktoré už v plnej miere nekorešponduje s prvkami a skúsenosťami získané pri poskytovaní dotácií z rozpočtu mesta. Ďalším dôvodom na predloženie nového VZN bolo stanovenie nových a transparentných pravidiel a kritérií pri prideľovaní finančných prostriedkov z rozpočtu mesta (športové a telovýchovné organizácie). 1.4. Iné náležitosti, ako napr. alternatívy a varianty riešenia, zdroje informácií: K predloženému materiálu nie sú navrhnuté iné alternatívy. Pripomienky k návrhu môžu vzísť zo strany občanov, na zasadnutiach komisií alebo priamo na rokovaní MsZ. Dotazník Transparency International Slovensko – Otvorená samospráva Protikorupčné minimum 2010: Odporúčania pre samosprávy 1.5. Splnomocňujúca norma, jej číslo a označenie: VZN č. 1/2006 o podmienkach poskytovania dotácií z rozpočtu mesta Zákon č. 211/2000 Z. z. o slobodnom prístupe k informáciám v znení neskorších predpisov Zákon č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov Zákon č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov 1.6. Stanovisko právneho oddelenia či referátu k súladu návrhu všeobecne záväzného nariadenia s právnym poriadkom Slovenskej republiky: Spracovaný a predložený návrh VZN o dotačnej a grantovej politike mesta s je v súlade s právnym poriadkom Slovenskej republiky.
1.7 Analýza súčasného stavu a zmien prijatých v návrhu všeobecne záväzného nariadenia: Súčasne platné znenie VZN č. 1/2006 o poskytovaní dotácií z rozpočtu mesta nevyhovuje skutočnostiam a potrebám prideľovania dotácií z rozpočtu mesta. Z toho dôvodu bolo prijaté uznesenie MsZ č. 78/2001 uložilo mestskému úradu pripraviť nové všeobecne záväzné nariadenie o dotačnej a grantovej politike mesta. Predložený návrh obsahuje 14 paragrafových znení, ktoré sa svojou štruktúrou aj obsahom výrazne líšia od súčasne platného VZN. Ustanovenia § 1 pojednávajú o možnosti, ktorým subjektom môže mesto poskytnúť dotácie zo svojho rozpočtu a charakterizujú sa v nich, čo sa rozumie pod pojmami všeobecné prospešné služby, verejnoprospešný účel a podobne. V § 2 sa definujú zdroje dotácií, kompetencia MsZ schvaľovať dotácie v rámci rozpočtu mesta na príslušný rozpočtový rok a za akých podmienok môžu byť dotácie schválené v rozpočte. Paragraf 3 definuje pojem dotácia a kto je žiadateľom o dotáciu. V § 4 sa uvádzajú podmienky pre poskytovanie dotácií. Novým ustanovením v porovnaní s platným nariadením je, na aké účely nie je možné dotáciu použiť. V § 5 sú taxatívne vymenované náležitosti, ktoré musí obsahovať žiadosť, bez ktorých nie je možné dotáciu z rozpočtu mesta poskytnúť. § 6 pojednáva o kompetenciách orgánov pri rozhodovaní o poskytnutí dotácie. Ďalej sa v tomto paragrafe uvádza termín podávania žiadostí, možnosť požiadať o mimoriadnu dotáciu, o úlohách komisií a úradu v čase predkladania žiadostí a ich následného spracovania a vyhodnocovania. Novým prvkom v procese poskytovania dotácií je vypracovanie zmluvy o poskytovaní dotácií, ktorá musí obsahovať náležitosti uvedené v § 7 predloženého návrhu. Osobitné ustanovenia o rozdeľovaní dotácií na podporu športu sú uvedené v § 8. Ustanovenia § 9 sa týkajú podmienok vyúčtovania dotácií. Ďalšie nové ustanovenia sa týkajú grantovej politiky, a to v § 10 a11. Mesto doteraz nerealizovalo z vlastných prostriedkov dotácie vo forme grantov. V prípade, že by k takejto činnosti došlo, považujeme za vhodné, aby bolo mesto na túto situáciu pripravené a malo vypracované základné podmienky pre poskytovanie takejto formy pomoci. Paragraf 12 pojednáva o kompetenciách na úseku kontroly dodržiavania podmienok nariadenia. Súčasťou predloženého návrhu VZN sú kritériá rozdeľovania dotácií na podporu športových klubov. O návrhu na prerozdelenie dotácií ostatným subjektom sa budú vyjadrovať a prijímať odporúčania pre orgány mesta odborné komisie alebo MsÚ. 1.8 Komentár spracovateľa k vybraným ustanoveniam návrhu podľa § 9 ods. 1 Rokovacieho poriadku: Zdôvodnenie a komentár k predloženým zmenám a doplneniam je uvedené v časti I. Zhrnutie v bode 1.7
II. Návrh uznesenia 2.1. Návrh uznesenia predkladateľa: Mestské zastupiteľstvo 1) berie na vedomie predloženú dôvodovú správu k materiálu s názvom Návrh VZN o dotačnej a grantovej politike mesta (materiál č. Z ... /2011) 2) schvaľuje návrh všeobecne záväzného nariadenia o dotačnej a grantovej politike mesta a) bez pripomienok b) s pripomienkami
2.2. Návrh uznesení komisií MsZ:
2.3. Návrh Rady predsedov komisií:
Mesto Malacky na základe samostatnej pôsobnosti podľa článku 68 Ústavy Slovenskej republiky a podľa § 6 ods. 1 a § 11 ods. 4 písm. g) zákona č. 369/1990 Zb. o obecnom zriadení v znení neskorších zmien a doplnkov a v súlade so zákonom č. 523/2004 Z. z. o rozpočtových pravidlách verejnej správy v znení neskorších predpisov a zákona č. 583/2004 Z. z. o rozpočtových pravidlách územnej samosprávy v znení neskorších predpisov vydáva toto
Všeobecné záväzné nariadenie Mesta Malacky č... /2011 o dotačnej a grantovej politike mesta
§1 Predmet úpravy (1) Toto všeobecne záväzné nariadenie o dotačnej a grantovej politike mesta (ďalej len „nariadenie“) upravuje spôsob a podmienky poskytovania dotácií a grantov z rozpočtu Mesta Malacky (ďalej len „mesto“) a) právnickým osobám, ktorých zakladateľom je mesto, a to na konkrétne úlohy a akcie vo verejnom záujme alebo v prospech rozvoja územia mesta, b) inej obci alebo VÚC, ak zabezpečujú niektoré úlohy v prospech mesta alebo ak ide o poskytnutie pomoci pri likvidácii následkov živelnej pohromy, havárie alebo inej podobnej udalosti na jej území, c) iným právnickým osobám a fyzickým osobám podnikateľom, ktoré majú sídlo alebo trvalý pobyt na území mesta, alebo ktoré vykonávajú svoju činnosť na území mesta, alebo poskytujú služby obyvateľom mesta, a to na podporu všeobecne prospešných služieb, všeobecne prospešných alebo verejnoprospešných účelov, na podporu podnikania a zamestnanosti. d) právnickým osobám, fyzickým osobám podnikateľom a fyzickým osobám na základe vyhlásenej výzvy v rámci aktuálneho grantového kola, ktoré majú sídlo alebo trvalý pobyt na území mesta. (2) Právnickou osobou sa rozumie na účely tohto nariadenia s cieľom poskytovať dotácie a granty na podporu všeobecne prospešných služieb alebo verejnoprospešných účelov aj nadácia, nezisková organizácia, občianske združenie, neinvestičný fond.
(3) Všeobecne prospešnými službami sa na účely tohto nariadenia rozumie poskytovanie zdravotnej starostlivosti, poskytovanie sociálnej pomoci a humanitárna starostlivosť, tvorba, rozvoj, ochrana, obnova a prezentácia duchovných a kultúrnych hodnôt, ochrana ľudských práv a základných slobôd, vzdelávanie, výchova a rozvoj telesnej kultúry a športu, výskum, vývoj, vedecko-technické služby a informačné služby, tvorba a ochrana životného prostredia a ochrana zdravia obyvateľstva, služby na podporu regionálneho rozvoja a zamestnanosti, zabezpečovanie bývania, správy, údržby a obnovy bytového fondu. (4) Verejnoprospešným účelom sa na účely tohto nariadenia rozumie najmä rozvoj a ochrana duchovných a kultúrnych hodnôt, realizácia a ochrana ľudských práv alebo iných humanitných cieľov, ochrana a tvorba životného prostredia, zachovanie prírodných hodnôt, ochrana zdravia, ochrana práv detí a mládeže, rozvoj vedy, vzdelania, telovýchovy, športu a plnenie individuálne určenej humanitnej pomoci pre jednotlivca alebo skupinu osôb, ktoré sa ocitli v ohrození života alebo potrebujú naliehavú pomoc pri postihnutí živelnou pohromou. §2 Všeobecné ustanovenia (1) Na poskytnutie dotácie a grantu nie je právny nárok. (2) Dotácia sa neposkytuje politickým stranám, politickým hnutiam a ich koalíciám.
(3) Zdrojom na poskytovanie dotácií a grantov sú vlastné príjmy bežného rozpočtu mesta. (4) Objem finančných prostriedkov určených na dotácie a granty schvaľuje mestské zastupiteľstvo (ďalej len „MsZ“) v rámci rozpočtu mesta alebo jeho zmien na príslušný rozpočtový rok podľa rozpočtovej klasifikácie ako časť rozpočtovaných výdavkov účelovo určených na poskytovanie dotácií a grantov. (5) Dotácie a granty môžu byť poskytnuté len v prípade dostatku vlastných bežných príjmov mesta a ich poskytnutie nesmie ohroziť vecné a časové plnenie úloh mesta vyplývajúcich zo schváleného rozpočtu mesta. (6) Poskytnutie dotácií a grantov nesmie zvyšovať dlh mesta na konci rozpočtového roka a podlieha koncoročnému zúčtovaniu. (7) Dotácie a granty je možné použiť najneskôr do konca rozpočtového roka, pre ktorý boli schválené. §3 Dotácie (1) Dotáciou sa rozumie na účely tohto nariadenia nenávratný finančný príspevok z rozpočtu mesta. (2) Za dotáciu podľa tohto nariadenia sa nepovažuje bežný transfer organizácii zriadenej alebo založenej mestom pri schvaľovaní rozpočtu mesta. (3) Žiadateľom sa rozumie osoba určená podľa § 1 ods. 1 tohto nariadenia, ktorá podala v stanovenom termíne písomnú žiadosť o poskytnutie dotácie (ďalej len „žiadosť“), ak toto nariadenie neustanovuje inak. §4 Podmienky poskytovania dotácií (1) Dotácia sa poskytuje jednotlivým žiadateľom na základe nimi predloženej
žiadosti. Žiadosť sa podáva Mestskému úradu v Malackách (ďalej len „úrad“). (2) Dotácia tvorí doplnkový zdroj financovania činnosti a nepokrýva celú činnosť žiadateľa. (3) Dotáciu možno poskytnúť len žiadateľovi, ktorý má ku dňu podpísania zmluvy o poskytnutí dotácie z rozpočtu mesta (ďalej len „zmluva“) vysporiadané záväzky voči mestu, najmä nie je voči nemu vedený výkon rozhodnutia a nemá nedoplatok voči rozpočtu mesta. Ďalej možno poskytnúť dotáciu len žiadateľovi, ktorému nebola uložená v lehote jedného roka pred podaním žiadosti sankcia pre čerpanie poskytnutej dotácie v rozpore s niektorým ustanovením uzavretej zmluvy. (4) V jednom rozpočtovom roku sa poskytne dotácia zo schváleného objemu finančných prostriedkov tomu istému žiadateľovi na ten istý účel len raz, pričom je možné prostredníctvom získanej dotácie na základe jednej žiadosti finančne vykryť aj cyklicky sa opakujúce aktivity, napr. na seba nadväzujúce kolá športových súťaží, jednotlivých častí programu podujatia organizovaného žiadateľom a podobne. (5) Dotáciu nie je možné použiť na a) úhradu miezd a ostatných osobných nákladov ako platov a odmien, honorárov pre organizátorov projektu, odvody, b) nákup alkoholových a tabakových výrobkov, c) úhradu prenájmu kancelárskych priestorov, energií (elektrická energia, voda, plyn,) a telekomunikačných služieb, d) nákup darov a suvenírov, e) cestovné náhrady, diéty a vreckové, f) ekonomické a právne poradenstvo, g) poistné osôb a majetku, h) refundáciu výdavkov uhradených žiadateľom v predchádzajúcich rokoch, i) splácanie úverov a úrokov z poskytnutých úverov, j) investičné výdavky. (6) Dotáciu je možné poskytnúť najmä na: a) nevyhnutnú opravu, sanáciu a údržbu objektov hnuteľnej a nehnuteľnej povahy so špecifickou náplňou činnosti, resp.
zamerania kultúrne, športové, historické a slúžiacich na verejnoprospešné účely, b) materiálno-technické zabezpečenie aktivity, akcie alebo podujatia, c) preplatenie nákladov spojených s edičnými, reklamnými, propagačnými, grafickými službami a podobne, (7) Úrad zverejní výzvu na predkladanie žiadostí s prílohami na internetovej stránke mesta a úradnej tabuli mesta aspoň 40 dní pred uplynutím termínu na podávanie žiadostí. §5 Žiadosť Žiadosť obsahuje a) presnú identifikáciu žiadateľa v súlade s označením v príslušnom registri, napr. v obchodnom alebo živnostenskom registri, registri vedenom krajským úradom, Ministerstvom vnútra SR, b) fotokópiu dokladu, ktorý osvedčuje zriadenie subjektu (právnické osoby výpisu z obchodného registra; fyzické osoby podnikatelia živnostenského listu; občianske združenia a iné neziskové organizácie dokladu o registrácii na príslušnom orgáne štátnej správy, dokladu o pridelení IČO), c) fotokópiu zmluvy o zriadení bankového účtu, d) IČO alebo DIČ žiadateľa, ak mu je pridelené, e) meno, priezvisko a funkcia štatutárneho zástupcu, f) adresu alebo sídlo žiadateľa, g) telefón, fax, email, webovú stránku žiadateľa, ak ju má zriadenú, h) názov aktivity, akcie alebo podujatia, termín, čas a miesto jeho konania, ak sa poskytuje dotácia na jeho konanie, i) uvedenie odborného garanta za realizáciu aktivity, akcie alebo podujatia, ak sa poskytuje dotácia na jeho konanie, j) účel použitia a požadovanú výšku poskytnutej dotácie, celkový rozpočtový náklad, stručnú charakteristiku projektu, opis vlastných zdrojov financovania žiadateľa, k) odôvodnenie žiadosti,
l) čestné vyhlásenie žiadateľa o pravdivosti a úplnosti všetkých údajov uvádzaných v žiadosti a jej prílohách, m) čestné vyhlásenie žiadateľa o spôsobe propagácie mesta, pričom sa uvádza výpočet materiálov, v ktorých sa uvádza text o finančnej podpore zo strany mesta v sprievodných reprezentačných materiáloch a mediálnych výstupoch aktivity, akcie alebo podujatia, ak sa poskytuje dotácia na jeho konanie, n) čestné vyhlásenie žiadateľa, že nemá voči mestu žiadne záväzky, nie je voči nemu vedený výkon rozhodnutia alebo konkurzné konanie, resp. likvidácia, a nebola mu uložená v lehote jedného roka pred podaním žiadosti sankcia pre čerpanie poskytnutej dotácie v rozpore s niektorým ustanovením uzavretej zmluvy, o) súhlas so spracovaním a zverejnením v žiadosti uvedených osobných údajov a iných údajov, p) dátum a podpis oprávnenej osoby, q) prílohy, ak sú určené vo výzve. §6 Rozdeľovanie dotácií (1) Dotácie sa rozdeľujú s prihliadnutím na hospodárnosť a efektívnosť pri nakladaní s verejnými prostriedkami z objemu finančných prostriedkov na to určených podľa § 2 ods. 4 tohto nariadenia. Dotácie možno rozdeliť aj z rezervy primátora mesta, ak je na to vytvorená. (2) O poskytnutí dotácie rozhoduje na základe odporúčajúceho uznesenia príslušnej komisie mestského zastupiteľstva (ďalej len „komisia“) a) primátor mesta, ak výška dotácie nepresiahne sumu 3 319,- € vrátane, b) MsZ, ak výška dotácie presiahne sumu 3 319,- €, ak toto nariadenie neustanovuje inak, (3) Dotácie sa rozdeľujú podľa žiadostí doručených do termínu na predkladanie žiadostí 30. novembra v roku, ktorý predchádza roku poskytnutia dotácie, ak toto nariadenie neustanovuje inak.
(4) Dotáciu z rezervy primátora možno okrem predchádzajúceho odseku poskytnúť na základe žiadosti podanej v odôvodnenom prípade aj v inom termíne, a bude poskytnutá v súlade s podmienkami poskytovania dotácií podľa tohto nariadenia. Na žiadosť podanú podľa predchádzajúcej vety sa § 5 vzťahuje rovnako a nevzťahuje sa odsek 8 a odsek 9. (5) Mimoriadnu dotáciu, ktorá bude priamo vyčlenená v rozpočte mesta, môže v odôvodnenom prípade aj v inom termíne schváliť MsZ, a bude poskytnutá v súlade s podmienkami poskytovania dotácií podľa tohto nariadenia. Za odôvodnený prípad sa považuje napr. aktivita, akcia, podujatie, ktoré nebolo možné žiadateľom predvídať. (6) Doručené žiadosti s cieľom prípravy podkladov na poskytnutie dotácií spracuje úrad, ktorý posúdi úplnosť predložených údajov. V prípade, že žiadosť nie je úplná, úrad bezodkladne písomne, telefonicky alebo elektronicky vyzve žiadateľa, aby ju v lehote 10 pracovných dní odo dňa oznámenia doplnil. Ak žiadateľ nedoručí doplnenú žiadosť na úrad podľa výzvy a v stanovenom termíne, žiadosť sa vylúči z rozdeľovania dotácií na príslušný rozpočtový rok. Túto skutočnosť oznámi úrad žiadateľovi. (7) Úrad priloží do podkladov na poskytnutie dotácie písomné potvrdenie vedúceho príslušného ekonomického oddelenia o tom, že mesto neeviduje voči žiadateľovi žiadnu pohľadávku. (8) Podklady na poskytnutie dotácie prerokujú komisie, a to a) komisia príslušná pre vzdelávanie a šport, ak ide o žiadosť týkajúcu sa oblasti športu, školstva, mládeže, voľnočasových aktivít, vedy, techniky, informatizácie, b) komisia príslušná pre životné prostredie, ak ide o žiadosť týkajúcu sa oblasti tvorby a ochrany životného prostredia, spracovania odpadov, regionálneho rozvoja, c) komisia príslušná pre kultúru, ak ide o žiadosť týkajúcu sa oblasti kultúry, umenia, turizmu, ochrany a obnovy duchovných a kultúrnych hodnôt,
d) komisia príslušná pre sociálne veci, ak ide o žiadosť týkajúcu sa oblasti sociálnych vecí, zdravotníctva, charity a bývania. (9) Komisie prijímajú uznesenie pre orgány oprávnené rozhodovať o poskytnutí dotácie, ktorým odporučia vyhovieť konkrétnym žiadostiam s návrhom na výšku poskytnutej dotácie. (10) Žiadosť s podkladmi, ktorú podľa jej obsahu nie je možné zaradiť na prerokovanie príslušnou komisiou podľa odseku 8, posudzuje a prerokúva úrad prostredníctvom svojich odborných útvarov. (11) Člen komisie, ktorý je spracovateľom alebo jedným zo spracovateľov žiadosti, alebo žiadateľ, alebo registrovaný člen alebo zamestnanec žiadateľa, alebo je v inom obdobnom zmluvnom vzťahu so žiadateľom, sa vyhodnotenia tejto žiadosti nezúčastní. Rovnako sa povinnosť vzťahuje aj na prideľovanie bodovej váhy podľa určených kritérií a schvaľovanie výšky poskytnutej dotácie. Táto skutočnosť sa uvedie v zápisnici zo zasadnutia komisie a ako poznámka v zverejnenom zozname podľa odseku 13. (12) Po schválení dotácie vypracuje úrad zmluvu podľa § 7 tohto nariadenia. (13) Úrad bezodkladne zverejní zápisnicu a zoznam schválených dotácií na príslušný rozpočtový rok, mimoriadnych dotácií a dotácií poskytnutých z rezervy primátora mesta na úradnej tabuli mesta a internetovej stránke mesta, v ktorom uvedie názov alebo meno žiadateľa, dátum doručenia žiadosti, účel dotácie, výšku žiadanej dotácie, ak žiadosť tento údaj obsahuje, odôvodnenie schválenia, a výšku schválenej dotácie s počtom bodov, na základe ktorých bola dotácia schválená. Úrad zverejnení zoznam aj tých žiadostí, ktorých podpora nebola schválená. (14) Finančné prostriedky z poskytnutej dotácie, použité v rozpore so schváleným účelom dotácie podľa zmluvy, získané uvedením nepravdivých údajov v žiadosti a jej prílohách, ktoré majú priamy vplyv na výšku poskytnutej dotácie, a v čestných vyhláseniach žiadateľa, je
žiadateľ povinný vrátiť po kontrole použitia dotácie a po zistení nepravdivých údajov bezodkladne, najneskôr však do 3 dní od doručenia výzvy na vrátenie finančných prostriedkov na účet mesta. §7 Zmluva (1) Dotácie sa poskytujú na základe písomnej zmluvy na príslušný rozpočtový rok, pričom pridelené finančné prostriedky musia byť žiadateľom v tomto roku aj použité. (2) Zmluvu spracuje a žiadateľovi o dotáciu predloží úrad. Zmluvu podpisuje za mesto primátor mesta a za žiadateľa oprávnená osoba podľa predložených dokladov. (3) Zmluva obsahuje najmä a) určenie zmluvných strán, b) oblasť poskytnutia dotácie, c) účel použitia schválenej dotácie, d) výšku schválenej dotácie, e) spôsob platby dotácie žiadateľovi, f) spôsob a termín vyúčtovania dotácie, g) sankcie za porušenie podmienok pre poskytnutie dotácie, najmä za nedodržanie termínu vyúčtovania poskytnutej dotácie v stanovenom termíne a použitie dotácie v rozpore s dohodnutým účelom, h) právo mesta vykonať následnú finančnú kontrolu efektívnosti, hospodárnosti a účelovosti využitia poskytnutej dotácie. §8 Osobitné ustanovenia o rozdeľovaní dotácií na podporu športových klubov (1) Dotácie na podporu športových klubov sa poskytujú na činnosť športových klubov a organizácií pôsobiacich v športe. Tým nie je dotknuté právo športových klubov a organizácií pôsobiacich v športe podať žiadosť o poskytnutie mimoriadnej dotácie na konkrétnu aktivitu, akciu alebo podujatie. (2) Športový klub a organizácia pôsobiaca v športe podáva žiadosť podľa § 5 tohto nariadenia na poskytnutie dotácie na činnosť v termíne do 31. januára príslušného
rozpočtového roka, v ktorom sa poskytuje dotácia. (3) Objem finančných prostriedkov určených na dotácie na podporu športových klubov schvaľuje MsZ v rámci rozpočtu mesta alebo jeho zmien na príslušný rozpočtový rok. (4) Z objemu finančných prostriedkov podľa odseku 3 sa vytvára rezerva primátora mesta vo výške 20 percent účelovo viazaná na podporu športových klubov. (5) Z objemu finančných prostriedkov podľa odseku 3 po odpočítaní rezervy primátora mesta sa poskytujú dotácie podľa kritérií rozdeľovania dotácií, ktoré tvoria prílohu č. 1 tohto nariadenia. (6) Objem finančných prostriedkov podľa odseku 3 sa zvyšuje o nevyčerpanú rezervu primátora mesta z predchádzajúceho rozpočtového roka. (7) Úrad je oprávnený vydať a zverejniť vzor žiadosti a jej príloh. Žiadosť s prílohami sa podáva aj elektronicky, ak tak určuje výzva na predkladanie žiadostí podľa § 4 ods. 7 tohto nariadenia. (8) Kategorizáciu jednotlivých športových klubov a organizácií pôsobiacich v športe dôkladne posúdi komisia na základe všetkých dostupných informácií, uvádzaných v žiadosti a jej prílohách. §9 Vyúčtovanie poskytnutých dotácií (1) Dotácie poskytnuté z rozpočtu mesta za podmienok ustanovených týmto nariadením podliehajú ročnému zúčtovaniu s rozpočtom mesta. (2) Žiadateľ, ktorému bola poskytnutá dotácia podľa tohto nariadenia je povinný a) vykonať jej vyúčtovanie v súlade so žiadosťou o poskytnutie dotácie a podľa podmienok uvedených v zmluve, kópie účtovných dokladov b) predložiť preukazujúcich čerpanie dotácie,
c) nevyčerpané prostriedky vrátiť na príslušný bankový účet mesta v lehote 30 dní odo dňa zrealizovania aktivity, akcie alebo podujatia, najneskôr do 31. decembra roka, v ktorom mu bola dotácia poskytnutá. (3) V prípade objektívnych príčin môže byť 30-dňová lehota podľa odseku 2 písm. c) predĺžená na základe písomnej žiadosti doručenej mestu pred uplynutím lehoty na jej vyúčtovanie. Ak mesto písomný súhlas nevydá, žiadateľ je povinný dodržať lehotu. (4) Nedodanie vyúčtovania, resp. oneskorene dodané vyúčtovanie alebo oneskorené dodatočné opravné vyúčtovanie je dôvodom vyrubenia sankcií v zmysle § 12 tohto nariadenia. (5) Úrad je oprávnený vydať a zverejniť vzor vyúčtovania poskytnutej dotácie. § 10 Granty (1) Mesto môže vyčleniť objem finančných prostriedkov na príslušný rozpočtový rok pre poskytovanie dotácií vo forme grantov. (2) Grantom sa na účely tohto nariadenia rozumie nenávratný finančný príspevok z rozpočtu mesta poskytovaný na základe grantovej výzvy na podávanie projektov (ďalej len „grantová výzva“). (3) Mesto môže za účelom poskytovania grantov založiť alebo zriadiť organizáciu. Organizácia je povinná vydať vlastnú smernicu o podmienkach poskytovania dotácií z jej rozpočtu. § 11 Podmienky poskytovania a rozdeľovanie grantov (1) Podmienky poskytovania grantov upravuje § 4 tohto nariadenia primerane. Grant sa poskytuje na základe písomnej žiadosti, na obsah ktorej sa vzťahuje § 5 tohto nariadenia rovnako.
(2) Postup a konkrétne podmienky poskytnutia grantu, ako aj presné určenie oblastí poskytovania grantov, sa upravujú v príslušnej grantovej výzve, ktorá sa vyhlasuje počas rozpočtového roka opakovane alebo raz ročne. (3) Grantová výzva sa zverejní na úradnej tabuli mesta a internetovej stránke mesta najmenej 60 dní pred termínom podania žiadostí o poskytnutie grantu a je zverejnená počas celej doby určenej na predkladanie žiadostí. (4) Žiadosti o poskytnutie grantu sa doručujú na úrad do termínu uvedeného v príslušnej grantovej výzve. (5) Žiadateľ sa na financovaní projektu podporeného grantom podieľa minimálne 20 % spolufinancovaním. (6) Maximálna výška žiadaných finančných prostriedkov nesmie presiahnuť maximálnu možnú výšku grantu podľa príslušnej grantovej výzvy. (7) Na proces schvaľovania a rozdeľovania grantov sa vzťahuje § 6 a § 7 tohto nariadenia primerane. (8) Pri rozdeľovaní grantov sa prihliada na a) reálne zadefinovanú východiskovú pozíciu projektu, a jeho konkrétnosť a vecnosť, b) splniteľnosť cieľov určených projektom, c) rozsah a úroveň kvalitatívnych ukazovateľov obsiahnutých v projekte, d) verejnoprospešnosť projektu, e) komplexnosť spracovania, celkový stupeň invencie a špecifickosti projektu, f) propagačno-prezentačnú stránku projektu. (9) Medzi oblasti poskytovania grantov, v rámci ktorých sa vyhlasujú príslušné grantové výzvy, patria: a) profesionálne a amatérske umelecké aktivity a ďalšie kultúrno-spoločenské aktivity, b) aktivity pre rozvoj cestovného ruchu a regionálnej spolupráce, c) aktivity telovýchovy, športu, voľného času a iné aktivity mládežníckych organizácií, d) aktivity pre rozvoj školstva, vedy a výskumu, e) charita a iné humanitné aktivity,
f) zdravotníctvo a sociálne služby, g) ochrana a tvorba životného prostredia. § 12 Kontrola a sankcie (1) Kontrolu úplnosti a vedenie agendy a archívu všetkých podaných žiadosti podľa tohto nariadenia vykonáva úrad prostredníctvom svojich odborných útvarov. (2) Kontrolu podmienok tohto nariadenia vykonáva úrad prostredníctvom príslušného ekonomického oddelenia. Tým nie je dotknuté právo kontroly hlavným kontrolórom mesta. (3) Za porušenie podmienok poskytnutia dotácie alebo grantu sa považuje najmä: a) nedodržanie termínu vyúčtovania poskytnutej dotácie alebo grantu, b) použitie dotácie alebo grantu v rozpore s dohodnutým účelom, c) prekročenie lehoty ustanovenej alebo určenej na použitie dotácie alebo grantu, d) nehospodárne a neefektívne nakladanie s finančnými prostriedkami z poskytnutej dotácie alebo grantu, e) uvedenie nepravdivých údajov a informácií v žiadosti a jej prílohách, ktoré majú priamy vplyv na výšku poskytnutej dotácie, a v čestných vyhláseniach žiadateľa. (4) Žiadateľ je povinný pri kontrole poskytnúť potrebnú súčinnosť, ku ktorej sa zmluvne písomne zaviaže. (5) Čerpanie poskytnutej dotácie alebo grantu v rozpore s niektorým ustanovením uzavretej zmluvy sa považuje za neoprávnené použitie poskytnutých finančných prostriedkov podľa § 31 ods. 1 bod a) zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov (ďalej len „zákon o rozpočtových pravidlách verejnej správy“) a zakladá povinnosť žiadateľa vrátiť poskytnutú dotáciu alebo grant do rozpočtu mesta. Žiadateľ dotáciu alebo grant vráti spolu s penále v zmysle § 31 ods. 3 zákona o rozpočtových pravidlách verejnej správy vo
výške 0,1 % zo sumy, v ktorej došlo k porušeniu finančnej disciplíny za každý aj začatý deň porušenia finančnej disciplíny. (6) Nedodržanie termínu vyúčtovania poskytnutej dotácie alebo grantu v stanovenom termíne, použitie dotácie alebo grantu v rozpore s dohodnutým účelom a uvedenie nepravdivých údajov a informácií v žiadosti a jej prílohách, ktoré majú priamy vplyv na výšku poskytnutej dotácie, a v čestných vyhláseniach žiadateľa je dôvodom na vylúčenie žiadateľa z procesu prideľovania dotácií alebo grantov na nasledujúci rok. § 13 Prechodné ustanovenia (1) Žiadosti o poskytnutie dotácie, doručené pred 1. januárom 2012, sa prijímajú a administratívne spracujú podľa všeobecne záväzného nariadenia účinného do 31. decembra 2011. (2) Dotácie, poskytované na základe žiadosti podľa odseku 1, sa poskytujú podľa kritérií a podmienok ustanovených týmto nariadením. § 14 Záverečné ustanovenia (1) Nariadenie bolo schválené uznesením MsZ v Malackách č..../2011 dňa .....2011. (2) Týmto nariadením sa ruší všeobecne záväzné nariadenie č. 1/2006 zo dňa 16.03.2006, ktoré bolo schválené uznesením Mestského zastupiteľstva č. 31/2006. (3) Toto nariadenie nadobúda účinnosť 1. januára 2012.
RNDr. Jozef Ondrejka primátor mesta
Príloha č. 1 k VZN o dotačnej a grantovej politike mesta
Kritériá rozdeľovania dotácií na podporu športových klubov
A. Rozdelenie objemu finančných prostriedkov podľa § 8 ods. 5) VZN, z toho Rozdelenie podľa kritérií v písmenách B, C a D (90 %) Zohľadnenie výnimočných výsledkov bývalých členov, odchovancov 1) (5 %) Zohľadnenie organizovania športových podujatí pre občanov mesta 2) (5 %) Bodovanie: 1.) za každého bývalého člena, ktorý je aktuálny reprezentant SR (1 b.), resp. účinkuje v najvyššej celorepublikovej súťaži (0,5 b.) a bol členom materského oddielu minimálne po dobu 2 rokov 2.) komisia dôkladne posúdi na základe individuálneho zváženia s dôrazom na významnosť športového podujatia (úspešnosť a návštevnosť občanmi mesta) resp. počtu organizovaných podujatí (1 – 3 b.)
B. Bodovanie na základe kritérií 1.) Dospelí (50 %), z toho a) členská základňa 1) (30 %) b) výsledky 2) (70 %) Bodovanie (body/počet členov): 1) 1 b. (0-10), 2 b. (11-20), 3 b. (21-30), 4 b. (31-40), 5 b. (41-50), 6 b. (51-60), 7 b. (6170), 8 b. (71-80), 9 b. (81-90), 10 b. (91 a viac) Bodovanie (body/úroveň súťaže): 2) 1 b. (účasť - okres), 2 b. (do 3. miesta - okres), 3 b. (účasť - kraj), 4 b. (do 3. miesta kraj), 5. (účasť - oblasť), 6 b. (do 3. miesta - oblasť), 7 b. (účasť - celorepubliková), 8 b. (do 3. miesta - celorepubliková), 9 b. (účasť - medzinárodná), 10 b. (do 10. miesta medzinárodná) 2.) Mládež (50 %), z toho a) členská základňa 1) (70 %) b) výsledky 2) (30 %) Bodovanie (body/počet členov):
1) 1 b. (0-10), 2 b. (11-20), 3 b. (21-30), 4 b. (31-40), 5 b. (41-50), 6 b. (51-60), 7 b. (6170), 8 b. (71-80), 9 b. (81-90), 10 b. (91 a viac) Bodovanie (body/úroveň súťaže): 2) 1 b. (účasť - okres), 2 b. (do 3. miesta - okres), 3 b. (účasť - kraj), 4 b. (do 3. miesta kraj), 5. (účasť - oblasť), 6 b. (do 3. miesta - oblasť), 7 b. (účasť - celorepubliková), 8 b. (do 3. miesta - celorepubliková), 9 b. (účasť - medzinárodná), 10 b. (do 10. miesta medzinárodná)
C. Zohľadnenie finančnej náročnosti podľa druhu športu 1.) Individuálne športy 1) – bodová hodnota x koeficient (0,35) 2.) Kolektívne športy 2) – bodová hodnota x koeficient (0,65) Zohľadnenie finančnej náročnosti podľa druhu športu
A + (B x koeficient finančnej náročnosti podľa druhu športu)
Kategorizácia športu podľa počtu aktívnych členov: 1) Športové kluby a organizácie reprezentujúce mesto v klasických individuálnych športoch (ako sú napr. atletika, plávanie, športová streľba, tenis a ďalšie individuálne športy), ktorých členovia sa v hodnotenom roku zúčastňujú súťaží jednotlivcov a nezúčastňujú sa dlhodobých súťaží družstiev 2) Športové kluby a organizácie reprezentujúce mesto v klasických kolektívnych športoch (ako sú napr. basketbal, futbal, hádzaná, volejbal a ďalšie kolektívne športy), ktorých členovia sa v hodnotenom roku zúčastňujú dlhodobých súťaží družstiev. Do tejto kategórie patria aj športové kluby a organizácie reprezentujúce mesto v individuálne športoch, ktorých členovia sa v hodnotenom roku zúčastňujú dlhodobých súťaží družstiev (ako sú napr. súťaž družstiev mužov a žien v atletike, stolnom tenise, športovej streľbe apod.)
D. Zohľadnenie finančnej náročnosti podľa úrovne športu (výkonnosti) Športy I. výkonnostnej úrovne (vrcholový šport) 1) bodová hodnota x koeficient športov I. výkonnostnej úrovne (0,40) Športy II. výkonnostnej úrovne (výkonnostný šport 1) 2) bodová hodnota x koeficient športov II. výkonnostnej úrovne (0,30) Športy III. výkonnostnej úrovne (výkonnostný šport 2) 3) bodová hodnota x koeficient športov III. výkonnostnej úrovne (0,20) Športy IV. výkonnostnej úrovne (rekreačný šport) 4)
bodová hodnota x koeficient športov IV. výkonnostnej úrovne (0,10) Zohľadnenie finančnej náročnosti podľa výkonnostnej úrovne športu
A + (C x koeficient výkonnostnej úrovne jednotlivých športov)
Kategorizácia športov podľa úrovne: 1) športové kluby a organizácie niektorého z olympijských športov, ktorých členovia dosahujú výkonnosť na úrovni do 3. miesta na M-SR, v najvyššej celoštátnej súťaži, Slovenského pohára alebo ich členovia dosahujú výsledky na medzinárodnej úrovni (štátna reprezentácia na MS, ME, SP, EP, SU, EYOF) a všetky ostatné športové kluby a organizácie niektorého z neolympijských a technických športov, ktorých členovia reprezentujú mesto na medzinárodnej úrovni (štátna reprezentácia na MS, ME, SP, EP), viď. športy I. výkonnostnej úrovne 2) športové kluby a organizácie niektorého z olympijských športov, ktorých členovia reprezentujú mesto na úrovni M-SR, v najvyššej celoštátnej súťaži a všetky ostatné športové kluby a organizácie niektorého z neolympijských a technických športov, ktorých členovia dosahujú výsledky do 3. miesta na M-SR, v najvyššej celoštátnej súťaži a Slovenského pohára, viď. športy II. výkonnostnej úrovne 3) športové kluby a organizácie niektorého z olympijských športov, ktorých členovia reprezentujú mesto na úrovni okresných až oblastných súťaží (západ, východ, stred), všetky ostatné športové kluby a organizácie neolympijských a technických športov dosahujúce úroveň M-SR alebo najvyššej celoštátnej súťaže, viď. športy III. výkonnostnej úrovne 4) športové kluby a organizácie niektorého z neolympijských a technických športov, ktorých členovia reprezentujú mesto na úrovni okresných až oblastných súťaží (západ, východ, stred) a všetky ostatné športové kluby a organizácie, ktoré vyvíjajú športové a pohybové aktivity podporujúce zdravie občanov a organizujú športové podujatia pre všetkých obyvateľov mesta, viď. športy IV. výkonnostnej úrovne Zoznam športov zaradených do programu najbližších letných Olympijských hier: atletika, badminton, BMX, box, dráhová cyklistika, džudo, futbal, hádzaná, horská cyklistika, jachting, jazdectvo (drezúra, parkúr, všestrannosť), basketbal, lukostreľba, moderná gymnastika, moderný päťboj, plávanie, plážový volejbal, pozemný hokej, rýchlostná kanoistika, cestná cyklistika, skoky do vody, skoky na trampolíne, športová gymnastika, stolný tenis, športová streľba, synchronizované plávanie, šerm, taekwondo, tenis, triatlon, veslovanie, vodné pólo, vodný slalom, volejbal, vzpieranie, zápas.
More From Ľudia pre Malacky
prejav_MsZ
Propozície Malacká desiatka_2014
Stanovisko Nemocničnej, a.s. k rušeniu pohotovosti
Dotaznik MS Ver4
prihláška_výlet_Familypark
Harmonogram výstavby kanalizácie v Malackách (aktualizácia 08/2012)
Prioritné ciele primátora mesta pre roky 2015 až 2018
Zápisnicazkomisie 12.04
Petícia za zachovanie Ústavnej pohotovostnej služby v Malackách
Propozície a prihláška_Malacká desiatka 2014
TS Kastiel Videoklip Hroncova
Kontrola v Mestskom centre sociálnych služieb
1. návrh k posilneniu transparentnosti a otvorenosti mesta Malacky
1. návrh Rokovacieho poriadku, Malacky
Návrh kritérií rozdeľovania dotácií športovým klubom
Schválené uznesenie k problému na Družstevnej ulici v Malackách
Rozhodnutie k zrušeniu súťaže na odkanalizovanie
Správa ku kanalizácii I
Materiál o pravidlách prevodov majetku
Z 161/2011 Informácia o stave riešenia kapacitných priestorov pre materskú školu Kollárova. ul. 896 Malacky
Zámer výstavby skateparku v Malackách
Dohoda o urovnaní sporu - Družstevná ulica
Informácia o príprave zámeru riešenia obyvateľov mesta ohrozených sociálnym vylúčením

References: § 1
 § 2
 § 4
 § 5
 § 6
 § 7
 § 8
 § 9
 § 10
 § 9
 § 6
 § 11

§1
 §2
 §3
 § 1
 §4
 §5
 §6
 § 2
 § 5
 § 7
 §7
 §8
 § 5
 § 4
 §9
 § 12
 § 10
 § 11
 § 4
 § 5
 § 6
 § 7
 § 12
 § 31
 § 31
 § 13
 § 14
 § 8